CELEX: 31970R0541
Language: el
Date: 1970-03-20 00:00:00
Title: Κανονισμός (ΕΟΚ) αριθ. 541/70 του Συμβουλίου της 20ής Μαρτίου 1970 περί της γεωργίας του Μεγάλου Δουκάτου του Λουξεμβούργου

Avis juridique important

|

31970R0541

Κανονισμός (ΕΟΚ) αριθ. 541/70 του Συμβουλίου της 20ής Μαρτίου 1970 περί της γεωργίας του Μεγάλου Δουκάτου του Λουξεμβούργου  

Επίσημη Εφημερίδα αριθ. L 068 της 25/03/1970 σ. 0003 - 0004 Δανική ειδική έκδοση: Σειρά I Κεφάλαιο 1970(I) σ. 0141  Αγγλική ειδική έκδοση: Σειρά I Κεφάλαιο 1970(I) σ. 0161  Ελληνική ειδική έκδοση: Κεφάλαιο 03 τόμος 5 σ. 0074 

++++ΚΑΝΟΝΙΣΜΟΣ ( ΕΟΚ ) αριθ . 541/70 ΤΟΥ ΣΥΜΒΟΥΛΙΟΥ  της 20ης Μαρτίου 1970  περί της γεωργίας του Μεγάλου Δουκάτου του Λουξεμβούργου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 43 ,  το πρωτόκολλο που αφορά στο Μεγάλο Δουκάτο του Λουξεμβούργου , και ιδίως το άρθρο 1 παράγραφος 2 δεύτερο εδάφιο ,  την πρόταση της Επιτροπής ,  τη γνώμη της Συνελεύσεως ,  Εκτιμώντας :  ότι κατά το άρθρο 1 παράγραφος 1 πρώτο εδάφιο του πρωτοκόλλου που αφορά στο Μεγάλο Δουκάτο του Λουξεμβούργου , επιτρέπεται σ ' αυτό , λόγω της ιδιαζούσης καταστάσεως της γεωργίας του , να διατηρεί τους ποσοτικούς περιορισμούς κατά την εισαγωγή των προϊόντων που αναφέρονται στον πίνακα ο οποίος επισυνάπτεται στην απόφαση των συμβαλλομένων μερών στη γενική συμφωνία δασμών και εμπορίου της 3ης Δεκεμβρίου 1955 , περί της γεωργίας του Λουξεμβούργου   ότι οι παρεκκλίσεις αυτές δεν είναι σύμφωνες προς την αρχή της ελεύθερης κυκλοφορίας των εμπορευμάτων  ότι τα μέτρα τα οποία λαμβάνονται από το Μεγάλο Δουκάτο του Λουξεμβούργου καθιστούν δυνατή την ενσωμάτωση της γεωργίας του στην κοινή αγορά  ότι ως εκ τούτου , πρέπει να καταργηθούν οι παρεκκλίσεις αυτές   ότι , κατά το άρθρο 1 παράγραφος 1 δεύτερο εδάφιο του πρωτοκόλλου , το Βελγιο , το Λουξεμβούργο και οι Κάτω Χώρες εφαρμόζουν το καθεστώς που προβλέπεται στο άρθρο 6 τρίτο εδάφιο της συμβάσεως οικονομικής ενώσεως Βελγίου - Λουξεμβούργου της 25ης Ιουλίου 1921  ότι η εφαρμογή του καθεστώτος αυτού υπέρ των οίνων του Λουξεμβούργου θα συνεχίσει κατά τα προσεχή έτη να παρουσιάζει σημαντικό ενδιαφέρον για το γεωργικό εισόδημα του Μεγάλου Δουκάτου του Λουξεμβούργου στον τομέα αυτό  ότι , επί πλέον , η εφαρμογή αυτή δεν δύναται να αποτελέσει μεγάλο εμπόδιο στην ελεύθερη κυκλοφορία στο εσωτερικό της Κοινότητος των σχετικών προϊόντων  ότι , υπό αυτές τις προϋποθέσεις , πρέπει να προβλεφθεί παράταση του καθεστώτος αυτού για μία περιορισμένη περίοδο   ότι η κατάργηση του εξαιρετικού καθεστώτος που προκύπτει από το άρθρο 1 παράγραφος 1 πρώτο εδάφιο του πρωτοκόλλου , θα επηρεάσει το παρόν επίπεδο των εσόδων των γεωργών του Λουξεμβούργου  ότι , αφ ' ενός , χάριν της σταθερότητος αυτών των εισοδημάτων και , αφ ' ετέρου , χάριν της πλήρους ενσωματώσεως της γεωργίας του Λουξεμβούργου στην κοινή αγορά , η κυβέρνηση του Μεγάλου Δουκάτου του Λουξεμβούργου προβλέπει την εφαρμογή μιας σειράς μέτρων διαρθρωτικού χαρακτήρα  ότι πρέπει να αντιμετωπισθεί η χρηματοδοτική συμμετοχή της Κοινότητος στην προσπάθεια που ανελήφθη από την εν λόγω κυβέρνηση προς αυτή την κατεύθυνση ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Οι διατάξεις του άρθρου 1 παράγραφος 1 πρώτο εδάφιο του πρωτοκόλλου , που αφορά στο Μεγάλο Δουκάτο του Λουξεμβούργου , παύουν να εφαρμόζονται .  Αρθρο 2  Οι διατάξεις του άρθρου 1 παράγραφος 1 δεύτερο εδάφιο του πρωτοκόλλου , που αφορά στο Μεγάλο Δουκάτο του Λουξεμβούργου , παραμένουν σε εφαρμογή μέχρις ότου πραγματοποιηθεί η εναρμόνιση εντός της Κοινότητος των ειδικών φόρων καταναλώσεως επί των οίνων .  Ελλείψει της εναρμονίσεως αυτής και το αργότερο την 31η Δεκεμβρίου 1973 , το Συμβούλιο αποφασίζει , με ειδική πλειοψηφία προτάσει της Επιτροπής , κατά πόσο πρέπει να διατηρηθούν , τροποποιηθούν ή καταργηθούν οι διατάξεις αυτές .  Αρθρο 3  Κατά παρέκκλιση των διατάξεων του άρθρου 2 παράγραφος 2 και των άρθρων 13 έως 22 του κανονισμού αριθ . 17/64 / ΕΟΚ του Συμβουλίου της 5ης Φεβρουαρίου 1964 περί των όρων της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων ( 1 ) , ένα ποσό 7,5 εκατομμυρίων λογιστικών μονάδων καταβάλλεται προκαταβολικώς στο Μεγάλο Δουκάτο του Λουξεμβούργου , βάσει του προϋπολογισμού 1970 , από τους πόρους του τμήματος προσανατολισμού του Ευρωπαϊκού Γεωργικού Ταμείου Προσανατολισμού και Εγγυήσεων .  Το ποσό αυτό καταλογίζεται στις πιστώσεις που προβλέπονται στο άρθρο 3 , παράγραφος 1 καί 3 του κανονισμού ( ΕΟΚ ) αριθ . 1534/69 του Συμβουλίου της 29ης Ιουλίου 1969 περί της συνδρομής του ΕΓΤΠΕ , τμήμα προσανατολισμού , γιά το έτος 1970 ( 2 ) . Εν τούτοις , άν η κατάσταση της χρήσεως των πιστώσεων πού προβλέπονται στο άρθρο 3 παράγραφος 2 του κανονισμού αυτού , το επιτρέπει , το ποσό αυτό καταλογίζεται σ ' αυτές Το ποσό αυτό πρέπει να χρησιμοποιείται για την πραγματοποίηση ενεργειών προοριζομένων να ολοκληρώσουν την ενσωμάτωση της γεωργίας του Λουξεμβούργου στην κοινή αγορά , λαμβανομένης υπόψη της συστάσεως της Επιτροπής της 26ης Μαϊου 1965 , που απευθύνθηκε στο Μεγάλο Δουκάτο του Λουξεμβούργου αναφορικά με το νόμο γεωργικού προσανατολισμού ( 3 ) .  Το Κράτος μέλος αυτό συμμετέχει στην κατανομή των ποσών που απομένουν διαθέσιμα στο τμήμα προσανατολισμού του Ταμείου , βάσει των ισχυουσών προϋποθέσεων και κατά τον ίδιο τρόπο με τα άλλα Κράτη μέλη .  Προ της 1ης Ιανουαρίου 1973 , το Μεγάλο Δουκάτο του Λουξεμβούργου πρέπει να υποβάλει στην Επιτροπή απολογισμό περί των ληφθέντων μέτρων , που να συνοδεύεται από δικαιολογητικά για τις ενεργηθείσες δαπάνες .  Αρθρο 4  Ο παρών κανονισμός αρχίζει να ισχύει την 1η Μαϊου 1970 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 20 Μαρτίου 1970 .  Για το Συμβούλιο  Ο Πρόεδρος  P . HARMEL  ( 1 ) ΕΕ αριθ . 34 της 27.2.1964 , σ . 5863/64 .  ( 2 ) ΕΕ αριθ . Ν 189 της 2.8.1969 , σ . 1 .  ( 3 ) ΕΕ αριθ . 105 της 15.6.1965 , σ . 1810/65 .